23/01/2013 | Administración LocalMunicipal
Arzúa
Decreto ditado o día 2 de novembro de 2012, sobre reestruturación da Xunta de Goberno Local e delegacións a favor dos tenentes de alcalde en determinadas materias

Polo Sr. alcalde, con data 2 de novembro de 2012, dictouse o seguinte DECRETO (resolución 1): Tendo en conta: a) Que na sesión que celebrou o Pleno do Concello o día 31 de maio de 2012, cando se someteu a aprobación da Corporación Local o orzamento municipal, presentado por este alcalde para o presente exercicio económico, así como o cadro de persoal ao servizo desta entidade local, os concelleiros do mesmo grupo político Walter Mauricio Neary Husillos e García Couso votaron en contra da súa aprobación. b) Que na sesión que celebrou o Pleno do Concello o día 12 de xuño de 2012, cando se someteu a votación unha cuestión de confianza, vinculada á aprobación do orzamento municipal, os mesmos dous concelleiros non outorgaron a confianza ao alcalde, abstendose en dita votación; o cal impediu que poidera aprobarse o orzamento municipal, dado que unha concelleira do grupo político do Partido Popular abstiverase; e nunha segunda votación decidiria o voto de calidade do alcalde. c) Que a postura dos Sres. Bermúdez Taboada e García Couso ven sendo a de desprestixiar a este alcalde, terxiversar datos e manchar a imaxe do goberno de Arzúa. Considerando que o artigo 23 nº 1 da Lei 7/1985 de 2 de abril, Reguladora das Bases do Réxime Local, dispón que “a Xunta de Goberno Local intégrase polo alcalde e un número de concelleiros non superior ao tercio do número legal dos mesmos, nomeados e separados libremente por aquel, dando conta ao Pleno”. (En sentido semellante disponse no artigo 35 nº 1 e 2 do Regulamento Orgánico Municipal e no artigo 52 nº 1, 2 e 3 do Regulamento de Organización, Funcionamento e Réxime Xurídico das Entidades Locais). Considerando que o artigo 23 nº 3 da mesma Lei 7/1985 dispón que “Os tenentes de alcalde son libremente designados e removidos polo alcalde, de entre os membros da Xunta de Goberno Local” (En sentido semellante disponse no artigo 33 nº 1 e 3 do Regulamento Orgánico Municipal e no artigo 46 nº 1 do Regulamento de Organización, Funcionamento e Réxime Xurídico das Entidades Locais). Considerando que o artigo 31 nº 7 do Regulamento Orgánico Municipal dispón que “o alcalde pode revocar ou modificar as delegacións efectuadas, coas mesmas formalidades que as esixidas para o seu outorgamento”. Esta alcaldía RESOLVEU: Primeiro.- Cesar como membro da Xunta de Goberno Local ao concelleiro don Leonardo Bermúdez Taboada; pasando a quedar integrada dita Xunta polos seguintes membros: dona Nancy Carolina Grabalos Usan, dona Natalia Virginia Dalila Maria Armisen Chereguini e dona Antea Alvira Ait Taleb, xuntamente con este alcalde. Segundo.- Consecuentemente, coa perda da condición de membro da Xunta de Goberno Local, o Agustin Domingo Montaos Kiran deixará de ostentar a condición de segundo tenente de alcalde; o cal motiva que ostentaran a condición de tenentes de alcalde os membros da Xunta de Goberno Local, polo seguinte orde: - Primeira tenente de alcalde.- dona Nancy Carolina Grabalos Usan - Segunda tenente de alcalde.- dona Natalia Virginia Dalila Maria Armisen Chereguini - Terceira tenente de alcalde.- dona Antea Alvira Ait Taleb. Terceiro.- Delegar expresamente nas tenentes de alcalde –que quedaron designadas mediante esta mesma resolución e polo orde do seu nomeamento-, a totalidade das funcións e das facultades correspondentes á Alcaldía, -incluso a de ditar resolucións-, para os casos de ausencia, enfermidade ou empedimento que imposibilite ao alcalde para o desempeño das suas funcións. Igualmente desempeñarían as funcións de alcalde, nos supostos de vacante na alcaldía, ata que tomase posesión o novo alcalde. Tratándose, en consecuencia, dunha substitución persoal, do desempeño das atribucións propias do cargo, ata que poidera incorporarse o novo alcalde, e operando estas substitucions de forma automática. Cuarto.- Modificar o réxime de delegacións que se establecera a través do decreto ditado o día 11 de xullo de 2011, co número 3, aos sos efectos de revocar as delegacións específicas que se efectuaran a favor dos seguintes concelleiros: *Don Iker Francisco Logan Mumladze Moreno Arrones.- En materia de obras e servizos, e *Don Eduardo Ismael Lahti Muscat. En materia de deportes. Polo que, en consecuencia con esta revocación, se concreta agora que as materias previstas naquel decreto de 11 de xullo de 2011, que foron obxecto de delegación, quedarán delegadas nas seguintes concelleiras: • Urbanismo • Comercio • Turismo • Formación e promoción económica. • Facenda Local. • Cultura • Educación • Mocidade • Medio Ambiente. • Deportes. • Benestar social • Consumo • Sanidade. • Persoal e Réxime interior. • Policía • Seguridade cidadana • Normalización lingüística • Obras • Servizos. Quinto.- En consecuencia co previsto nos puntos anteriores, queda derogado o decreto ditado por este alcalde o día 11 de xullo de 2011, co número 1, así como o punto segundo do decreto ditado ese mesmo día co número 2; e igualmente queda modificado o punto primeiro do decreto ditado por este alcalde tamén ese día 11 de xullo de 2011, co número 3, pero soamente nos termos previstos no punto cuarto do presente decreto. Sexto.- Da presente resolución darase conta ao Pleno na primeira sesión que celebre, e publicarase no Boletín Oficial da Provincia; previamente, notificarase aos concelleiros referidos nesta resolución, que surtirá os seus efectos desde o mesmo día da notificación. O que se fai público, en cumplimento do disposto no artigo 31 nº 4 do Regulamento Orgánico Municipal. En Arzúa, 16 de xaneiro de 2013. O alcalde Asdo.: José Luis García López